Előterjesztve véleményezésre aTelepülésüzemeltetési, Környezetvédelmi és Közbiztonsági Bizottsághoz

**ELŐTERJESZTÉS**

## Budapest Főváros II. Kerületi Önkormányzat

**Kerületfejlesztési Bizottság**

**2021. december 15-i ülésére**

Tárgy: Javaslat, a Budapest Főváros II. kerületének Építési Szabályzatáról szóló 28/2019.(XI.27.) önkormányzati rendelet felülvizsgálatához a környezeti vizsgálat szükségességének eldöntéséről

**Előterjesztő:** …………………………………

Trummer Tamás főépítész

**Készítette:** ………………………………

Erdei Gyula osztályvezető

A napirend tárgyalása zárt ülést nem igényel.

/**Tisztelt Bizottság!**

Budapest Főváros II. kerületi Önkormányzat képviselő-testülete a 155/2020.(VI.25.) számú határozatában döntött a Budapest Főváros II. Kerületének Építési Szabályzatáról szóló 28/2019.(XI.27.) önk. rendeletének, a TRK. 32.§ (1) bekezdés a) pontja szerinti teljes eljárásban történő felülvizsgálatáról.

Az *egyes tervek, illetve programok környezeti vizsgálatáról* szóló 2/2005. (I. 11.) Kormányrendelet (a továbbiakban: *Rendelet*) 1. § (3) bekezdése alapján a település egy részére készülő szabályozási tervnél és helyi építési szabályzatnál eseti döntés alapján kell meghatározni a környezeti vizsgálat szükségességét, tehát esetünkben a várható környezeti hatás jelentőségének meghatározása alapján kell eldönteni a kérdést.

Budapest Főváros II. Kerületi Önkormányzat Kerületfejlesztési Bizottsága a 30/2021.(IX.30.) számú határozatában támogatta a KÉSZ felülvizsgálat véleményezési dokumentáció TRK.38.§ (2) bekezdés szerinti partnerségi és államigazgatási szervek felé történő kiküldését.

Az Épített Környezetért felelős Igazgatóság fentiek alapján megkérte a *Rendelet* szerinti államigazgatási szervek nyilatkozatait arról, hogy a hatáskörükbe tartozó környezet- vagy természetvédelmi szakterületet illetően várható-e jelentős környezeti hatás. Az államigazgatási szervek megkeresésünkben fel lettek kérve egyúttal a KÉSZ tervezetének TRK. 38.§ (2) bekezdés szerinti véleményezésére is, így a teljes véleményezési dokumentáció részükre megküldésre került.

A 2021. október 5-én postázott megkeresésünkre 2021. november 25-én érkezett be az utolsó vélemény, a válaszadásra előirányzott időn túl. A megkeresett államigazgatási szervek nem tartották szükségesnek a környezeti vizsgálat elkészítését, a dokumentáció kismértékű kiegészítését kérte. A beérkezett véleményeket összesítő táblázatot az Előterjesztés 1. melléklete tartalmazza.

**Határozati javaslat**

**A Kerületfejlesztési Bizottság** - a Budapest Főváros II. Kerületi Önkormányzat Képviselő-testületének a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019.(XI.18.) önkormányzati rendelete Kerületfejlesztési Bizottságra vonatkozó 4. melléklet 1.3 pontjában biztosított hatáskörében eljárva **úgy dönt, hogy** **a KÉSZ felülvizsgálatával összefüggésben nem tartja szükségesnek környezeti vizsgálat készítését.**

**Felelős:** Polgármester

**Határidő**: 2021. december 31.

Budapest, 2021. december …….

**Tisztelettel:**

**Trummer Tamás**

főépítész

|  |  |  |  |
| --- | --- | --- | --- |
| **ÁLLAMIGAZGATÁSI SZERV NEVE** | **Kiküldött megkeresés Ikt. szám** | **Válasz Ikt. száma** | **Nyilatkozat a Környezeti vizsgálat szükségességéről** |
| Budapest Főváros Kormányhivatala Állami Főépítészi Iroda | 13-67 | 13-183 | - |
| Pest Megyei Kormányhivatal Környezetvédelmi, Természetvédelmi és Bányafelügyeleti Főosztály | 13-68 | 13-239 | - |
| Duna-Ipoly Nemzeti Park Igazgatósága | 13-69 | 13-180 | - |
| Fővárosi Katasztrófavédelmi Igazgatóság | 13-70 | - | - |
| Országos Vízügyi Főigazgatóság Közép-Duna-völgyi Vízügyi Igazgatóság | 13-71 | 13-172 | - |
| Budapest Főváros Kormányhivatala Népegészségügyi Főosztály | 13-72 | 13-137 | szükséges\* |
| Budapest Főváros Kormányhivatala Országos Közúti és Hajózási Hatósági Főosztály | 13-73 | 13-133 | - |
| Innovációs és Technológiai Minisztérium Közlekedéspolitikáért Felelős Államtitkárság, Közlekedési Hatósági Ügyekért felelős helyettes Államtitkár | 13-74 | 13-149 | - |
| Innovációs és Technológiai Minisztérium Léginavigációs- és Repülőtéri Hatósági Főosztály | 13-75 | 13-144 | - |
| Honvédelmi Minisztérium Állami Légügyi Főosztály | 13-76 | 13-104 | - |
| Budapest Főváros Kormányhivatala Fővárosi Közlekedésfelügyeleti Főosztály, Útügyi Osztály | 13-77 | 13-191 | - |
| Budapest Főváros Kormányhivatala, Építésügyi és Örökségvédelmi Főosztály | 13-78 | 13-157 | nem szükséges |
| Budapest Főváros Kormányhivatala Földhivatali Főosztály | 13-79 | 13-110 | nem szükséges |
| Pest Megyei Kormányhivatal Földművelésügyi és Erdészeti Főosztály | 13-80 | 13-186 | - |
| Nemzeti Földügyi Központ | 13-81 | 13-103 | - |
| Honvédelmi Minisztérium Hatósági Főosztály | 13-82 | 13-105 | - |
| Budapesti Rendőr-főkapitányság | 13-83 | 13-107 | - |
| Nemzeti Média- és Hírközlési Hatóság | 13-84 | 13-135 | - |
| Országos Atomenergia Hivatal | 13-85 | 13-117 | - |
| Budapest Főváros Kormányhivatala Népegészségügyi Főosztály, Közegészségügyi Osztály | 13-86 | 13-187 | nem szükséges |
| Budapest Főváros Önkormányzata Főpolgármesteri Hivatal | 13-87 | 13-181 | - |
| Budapest Főváros Önkormányzata Főpolgármesteri Hivatal Klíma- és Környezetügyi Főosztály | 13-88 | 13-177 | nem szükséges |
| Budapest Főváros Önkormányzata Várostervezési Főosztály | 13-89 | 13-192 | - |
| Pest Megyei Kormányhivatal Országos Környezetvédelmi, Természetvédelmi és Hulladékgazdálkodási Főosztály | 13-90 | 13-138 | - |
| Magyar Közút Nonprofit Zrt. | 13-91 | 13-184 | - |
| Budapest III. kerület Óbuda-Békásmegyer Önkormányzata Polgármesteri Hivatal | 13-92 | 13-140, 13-174 | - |
| Budapest I. kerület Budavári Önkormányzat Polgármesteri Hivatal | 13-93 | - | - |
| Budapest Főváros XII. kerület Hegyvidéki Önkormányzat Polgármesteri Hivatal | 13-94 | 13-176 | - |
| Budapest Főváros XIII. kerületi Önkormányzat Polgármesteri Hivatal | 13-95 | 13-126 | - |
| Budapest Főváros V. kerület Belváros-Lipótváros Önkormányzata Polgármesteri Hivatal | 13-96 | 13-169 | - |
| Remeteszőlős Község Önkormányzata Polgármesteri Hivatal | 13-97 | 13-175 | - |
| Solymár Nagyközség Önkormányzata Polgármesteri Hivatal | 13-98 | 13-185 | - |
| Nagykovácsi Nagyközség Önkormányzat Polgármesteri Hivatal | 13-99 | - | - |
| Budakeszi Város Önkormányzata Polgármesteri Hivatal | 13-100 | - | - |

\*További egyeztetések során tisztázódott, hogy félreértés következtében kérték a környezeti vizsgálatot.

Még várjuk a megerősítő nyilatkozatot!